**MANIFEST PEL CIVISME I LA CONVIVÈNCIA DE CUNIT 2022**

En els darrers anys de recuperació dels Ajuntaments democràtics, el municipi de Cunit, com molts altres ha avançat molt i ha superat dèficits històrics, urbanístics i socials d’equipaments ,i d’infraestructures.

Cunit ha de ser cada dia més una comunitat de persones on tothom pugui participar en la construcció d’un municipi divers, cohesionat i humà, sense exclusions de cap mena. Els infants i joves, per ser persones que s’estan formant, constitueixen un col·lectiu especialment sensible en la conscienciació de valors, sentiments i actituds cíviques. Les famílies i les escoles son l’escenari bàsic per educar-los en civisme.

Així mateix, la gent gran, com a col·lectiu amb gran experiència acumulada i clar tarannà de col·laboració, pot contribuir de forma decidida a la promoció dels valors cívics, solidaris i de tolerància.

caldrà fomentar les relacions entre les persones, la convivència i el respecte individual i col·lectiu tenint en compte la diversitat de costums i de cultures, de manera que això permeti gaudir de tots aquests espais i fer-ne un ús correcte.

A Cunit volem assumir, com a municipi immers en la societat moderna, el repte d’impulsar col·lectivament els valors que ajudin a progressar dia a dia en l’objectiu de garantir una bona convivència ciutadana. Aquests valors de progres, així com les actituds cíviques, han de contribuir a consolidar el sentiment de pertinença a la comunitat, fent que cada vegada sentim i estimem més el nostre municipi.

Estem absolutament convençuts que sumant actituds i valors cívics amb l’aportació individual de cadascú en els esdeveniments quotidians, podem aconseguir avançar col·lectivament cap a una comunitat més respectuosa amb els drets de la ciutadania.

És per tot això, que les institucions, persones, entitats i associacions signants d’aquest manifest ens comprometem de manera individual i col·lectiva a:

* Fer que Cunit sigui, de manera gradual, un poble més amable, acollidor i sostenible, per viure-hi i conviure-hi, on el diàleg i el respecte formin part del nostre comportament quotidià.
* Treballar per garantir els drets i deures de la ciutadania de Cunit, respectant els principis bàsics d’igualtat i de no discriminació.
* Promocionar els valors de cohesió i de solidaritat amb especial cura vers aquelles persones que tenen major dificultat d’accessibilitat i d’inserció social.
* Promoure espais d’expressió que permetin recollir les opinions i aportacions individuals.
* Promoure el compromís de defensar socialment el patrimoni públic i històric de tots com un bé col·lectiu que cal protegir.
* Treballar en la recerca d’alternatives i mitjans per regular les practiques incíviques que agredeixen l’entorn urbà i les persones, i que tenen un impacte negatiu en la imatge del nostre municipi i en la vida quotidiana (graffittis, brutícia de gossos, publicitat al carrer, soroll etc…).
* Incorporar els valors del civisme al conjunt d’activitats que es desenvolupin a Cunit, tant des de les institucions com des de les entitats.
* Fomentar el voluntariat cívic i social entre la població, i particularment els infants i la gent gran, per contribuir i treballar en l’elaboració i celebració de les accions i activitats que es duguin a terme al municipi.
* Impulsar activitats i campanyes en els àmbits de la informació, educació, divulgació i sensibilització, i determinar i aplicar quan sigui necessari les mesures correctores i sancionadores previstes.
* Aprofitar al màxim possible els mitjans de comunicació públics i privats per posar-los al servei dels valors cívics descrits al manifest.

Tots/es nosaltres, cadascú des dels nostres àmbits de responsabilitat i/o influencia, entenem el nostre municipi com el projecte col·lectiu dels homes, les dones, els joves i els infants que formen la comunitat, amb la voluntat de que esdevingui un espai d’oportunitats per al desenvolupament personal i per la convivència de tots/es nosaltres sense exclusions i amb capacitat per avançar, dia a dia, en la millora de la justícia i la cohesió social.

***LA CONVIVÈNCIA ÉS UNA TASCA COL·LECTIVA I UNA RESPONSABILITAT INDIVIDUAL.***

Cunit, gener 2022.